
      REPUBLIKA HRVATSKA
 TRGOVAČKI SUD U ZAGREBU
           Stalna služba u Karlovcu 
   Karlovac, Trg hrvatskih branitelja 1/II

U  I M E   R E P U B L I K E   H R V A T S K E

	R J E Š E N J E

	TRGOVAČKI SUD U ZAGREBU, Stalna služba u Karlovcu, po sucu Jadranki Mađeruh, kao stečajnom sucu, u pravnoj stvari podnositelja prijedloga FINANCIJSKE AGENCIJE, Regionalni centar Zagreb, Zagreb, Trg svibanjskih žrtava 1995. 1, OIB: 85821130368, za otvaranje stečajnog postupka nad dužnikom CUBANO d.o.o., Zagreb, Šoštarićeva 10, OIB: 21181920822, 1. kolovoza 2018.


r i j e š i o   j e


I. Obustavlja se stečajni postupak nad dužnikom CUBANO d.o.o., Zagreb, Šoštarićeva 10, OIB: 21181920822.

II. Ročište zakazano za dan 11. rujna 2018. u 9,00 sati neće se održati. 


Obrazloženje


	Financijska agencija je temeljem odredbe čl. 110. st.1. Stečajnog zakona (Narodne novine broj 71/15, 104/17, dalje:SZ) 15. veljače 2017. podnijela prijedlog za otvaranje stečajnog postupka nad dužnikom CUBANO d.o.o., Zagreb, Šoštarićeva 10, OIB: 21181920822.

	Iz potvrde FINA-e od 11. srpnja 2018. o blokadi računa i novčanih sredstava dužnika proizlazi da na dan izdavanja potvrde nema evidentirane blokade, da nepodmirene obveze iznose 0,00 kn, te da nema evidentiranih neizvršenih osnova za plaćanje (list 32 do 33 spisa).

	Temeljem čl. 128. st. 9. SZ-a ako dužnik do završetka prethodnog postupka postane sposoban za plaćanje, sud će postupak obustaviti.

	Slijedom navedenog, a s obzirom na činjenicu da dužnik nema nepodmirenih osnova za plaćanje evidentiranih u Očevidniku redoslijeda osnova za plaćanje, odlučeno je kao u točki I. izreke rješenja.

	S obzirom na obustavu postupka odlučeno je kao u točki II. izreke rješenja. 
		

U Karlovcu, 1. kolovoza 2018.

                           Stečajni sudac:
                    Jadranka Mađeruh,v.r.

Za točnost otpravka-
ovlašteni službenik:
Marina Markić

UPUTA O PRAVNOM LIJEKU:
Protiv ovog rješenja dopuštena je žalba Visokom trgovačkom sudu RH u Zagrebu. Žalba se podnosi putem ovog suda, u 3 primjerka, u roku 8 dana od dana dostave prijepisa rješenja.

